
МИНИСТЕРСКИ СЪВЕТ
ПОСТАНОВИ:

§ 1. В чл. 1 се създават ал. 3 и 4:
 „(3) Спрямо военнослужещите и цивилните служители, командировани на длъжности за командировани национални експерти в структури на ЕС, се прилагат финансовите условия по приложимите актове на ЕС.
(4) Наредбата не се прилага за членовете на семействата на военнослужещите и цивилните служители, командировани на длъжност за срок по-кратък от шест месеца.”

§ 2. В чл. 12 се правят следните изменения:
1. Алинея 2 се изменя така:
„(2) Пътните разходи на членовете на семейството на служител, които пребивават с него в приемащата държава, се поемат от Министерството на отбраната в случаите по ал. 1, т. 1 – 3, 5 и 6.”
2. В ал.10 числото „100“ се заменя с „200“.

§ 3. В чл. 14 се правят следните изменения и допълнения:
1. Алинея 18 се изменя така:
„(18) При смяна на необзаведеното жилище с обзаведено, служителят възстановява финансовите средства по ал. 16 в размер, пропорционален на оставащия срок от командировката.
(2) Създават се алинеи 19 и 20:
„(19) При предсрочно прекратяване на командировката по мотивиран писмен рапорт/мотивирано писмено заявление от служителя, същият възстановява финансовите средства по ал. 16 в размер, пропорционален на оставащия срок от командировката.
(20) Финансови средства по ал. 16 не се полагат при командироване в рамките на 3 години в същата държава.“

§ 4. В чл. 20 се правят следните изменения:
1. Алинея 1 се изменя така:
„(1) С правата по наредбата за всяка календарна година се ползват членовете на семейството на командирован служител, ако пребивават с него в приемащата държава за срок, не по-малък от 1/2 от съответната година от командировката. По отношение на годината на първоначално заминаване и годината на окончателно завръщане с правата по наредбата за съответната година се ползват членовете на семейството на командирован служител, които пребивават заедно с него в приемащата държава за срок, не по-малък от 1/2 от периода между датата на начало на командировката и края на същата календарна година, съответно за срок, не по-малък от 1/2 от периода между началото на календарната година на окончателното завръщане и датата на окончателното завръщане.

2. Алинеи 3 - 7 се изменят така:
„(3) Децата, родени след началото на командировката, се ползват от правата по наредбата в годината на раждане, ако пребивават със служителя в приемащата държава за срок, не по-малък от 1/2 от периода между датата на раждането и края на годината, а за годината на приключване на командировката – датата на окончателно завръщане.
(4) В случаите на сключване на брак след началото на командировката съпругът/съпругата на служителя се ползва от правата по наредбата в годината на сключване на брака, ако пребивава със служителя в приемащата държава за срок, не по-малък от 1/2 от периода между датата на сключване на брак и края на годината, в която е сключен бракът, а за годината на приключване на командировката – датата на окончателно завръщане.
 (5) Децата, навършващи 18-годишна възраст по време на командировката, които не продължават да учат в приемащата държава, се ползват всяка календарна година от правата по наредбата до навършване на 18-годишна възраст, ако пребивават със служителя в приемащата държава за срок, не по-малък от 1/2 от съответната календарна година от командировката до годината на навършване на пълнолетие, а по отношение на годината на навършване на пълнолетие – за срок, не по-малък от 1/2 от периода между началото на годината и датата на навършване на пълнолетие.
(6) Децата, навършващи 25-годишна възраст по време на командировката, които продължават да учат в приемащата държава, се ползват от правата по наредбата за съответната година, ако пребивават със служителя в приемащата държава за срок, не по-малък от 1/2 от съответната календарна година до годината на навършване на 25-годишна възраст, а по отношение на годината на навършване на 25-годишна възраст – за срок, не по-малък от 1/2 от периода между началото на годината и датата на навършване на 25-годишна възраст.
(7) Съпругът/съпругата, чийто брак е прекратен по време на командировката, се ползва от правата по наредбата в годината на прекратяване на брака, ако пребивава със служителя в приемащата държава за срок, не по-малък от 1/2 от периода между началото на съответната година и датата на прекратяване на брака.“

ПРЕХОДНИ И ЗАКЛЮЧИТЕЛНИ РАЗПОРЕДБИ
[bookmark: to_paragraph_id49631426]§ 5. В Наредбата за командировъчните средства при задграничен мандат (приета с ПМС № 188 от 1.08.2008 г., обн., ДВ, бр. 70 от 2008 г, доп., бр. 101 от 2008 г., бр. 57 и бр.98 от 2009 г., доп., бр. 40 от 2010 г., изм., бр. 2 и бр. 104 от 2011 г., бр. 103 от 2012 г., бр. 2 и бр. 108 от 2014 г., бр. 1 и бр. 104 от 2016 г., изм. и доп., бр. 24 и бр.102 от 2017 г., доп., бр. 75 и бр. 107 от 2018 г.,  доп., бр. 49 от .2019 г., изм., бр. 101 от 2019 г., изм. бр. 2 от 8.01.2021 г., изм. бр. 1 от 2022 г., изм. и доп., бр. 7, бр. 81 и бр.103 от 2023 г.) в чл. 12 се правят следните изменения:
1. В ал.1 се правят следните изменения:
а) в изр.1 думите „пътни, квартирни и допълнителни дневни пари за съответната държава съгласно Наредбата за служебните командировки и специализации в чужбина“ се заменят с „пътни, квартирни, допълнителни дневни пари за съответната държава и други разходи, съгласно Наредбата за служебните командировки и специализации в чужбина“;
б) изречение 2 се изменя така:
„Командироването се извършва от ръководителя на задграничното представителство, а за служителите в службите по търговско-икономическите въпроси и военнослужещите и цивилните служители от Министерство на отбраната, структурите на пряко подчинение на министъра на отбраната и Българската армия от изпращащата администрация.“
2. В ал.3 думите „пътни, квартирни и допълнителни дневни пари съгласно Наредбата за служебните командировки и специализации в чужбина“ се заменят с „пътни, квартирни, допълнителни дневни пари и други разходи, съгласно Наредбата за служебните командировки и специализации в чужбина“.
§ 6.   Спрямо заварените командировани военнослужещи и цивилни служители по тази наредба се прилага досегашния ред.
§ 7. Постановлението влиза в сила от първо число на месеца, следващ месеца на обнародването му.

